**14. sjednica Školskog odbora Obrtničke škole u Splitu je održana 12. svibnja 2022. godine u knjižnici Obrtničke škole s početkom rada u 16.30 sati, uz prethodnu dostavu poziva i sve potrebne dokumentacije članovima Školskog odbora elektronskim putem.**

Sve odluke i zaključci su jednoglasno doneseni od strane članova Školskog odbora.

Sjednici se odazvalo 4 člana Školskog odbora, a 3 člana Školskog odbora koje imenuje osnivač još nisu upućena u Obrtničku školu.

**Ad 1. Verifikacija zapisnika s prethodne 13. sjednice Školskog odbora**

Jednoglasno je prihvaćen zapisnik s prethodne 13. sjednice Školskog odbora.

**Ad 2. Stupanje na snagu Odluke o imenovanju ravnatelja školske ustanove**

Sukladno članku 127. stavku 2. Zakona o odgoju i obrazovanju u osnovnoj i srednjoj školi, Školski odbor je podnio Ministarstvu znanosti i obrazovanja (n/r ministra: prof.dr.sc. Radovana Fuchsa) Zahtjev za dobivanje prethodne suglasnosti ministra za imenovanje ravnatelja Obrtničke škole u Splitu osnovom natječaja sa Odlukom o imenovanju ravnatelja Davora Kulića i ostalom potrebnom dokumentacijom. Ministarstvo znanosti i obrazovanja je navedeni zahtjev zaprimilo 19. travnja 2022.godine.

Prethodna suglasnost ministra znanosti i obrazovanja nije uskraćena u roku od 15 dana od dana dostave zahtjeva za suglasnošću, te se sukladno članku 127. stavku 14. Zakona o odgoju i obrazovanju u osnovnoj i srednjoj školi smatra da je suglasnost na Odluku o imenovanju ravnatelja Davora Kulića dana. U skladu s navedenim, Odluka o imenovanju Davora Kulića za ravnatelja Obrtničke škole iz Splita, Klasa: 003-06/22-01/01, Urbroj: 2181-344/10-22-6 stupila je na snagu 05. svibnja 2022.godine.

**Ad 3. Razno**

Predsjednica školskog odbora je uručila Davoru Kuliću Odluku o njegovom imenovanju.